Sīkziedu āboliņš

Sīkziedu āboliņš (Trifolium retusum) ir viengadīgs tauriņziežu dzimtas lakstaugs. Sastopams Eiropā un Ziemeļāfrikā.

 Apraksts 
Neliels, 15—30 cm garš augs jau pie pamatnes veido vairākus stublājus, kas augšdaļā bagātīgi zarojas. Apakšējām lapām gari kāti, augšējām — īsāki. Trīsstaraini salikto lapu plātnes iegareni olveida (ga 0,5—1,5 cm) ar nevienādi zobainu malu. Pielapes ar gariem, smailiem galiem.E. Oberdorfer Pflanzensoziologische Exkursionsflora für Deutschland und angrenzende Gebiete. Stuttgart (Hohenheim) 2001,  S. 594. ISBN 3-8001-3131-5

Bāli rozā vai gandrīz balti ziedi sakārtoti apaļās ziedkopās, to diametrs aptuveni 1 cm. Ziedkopu galviņas atrodas uz kātiem lapu žāklēs. Zieda kauss līdz pusei šķelts, vainags tikai nedaudz garāks par kausa zobiņiem. Zied maijā, jūnijā.N. Priedītis Enciklopēdija Latvijas augi. Rīga : Gandrs, 2014. 306. lpp. ISBN 978-9934-8015-2-5 Augļa nogatavošanās laikā kausa zobiņi atliecas. Tie ieķeras dzīvnieku vilnā un palīdz augļiem izplatīties. Auglis — pāksts ar divām brūnām sēklām.

 Izplatība un biotopi 
Sīkziedu āboliņa izplatības apgabals ietver Dienvideiropu un Centrāleiropu, kā arī Balkānu pussalu, Kaukāza reģionu un Ziemeļāfriku. Galvenokārt izplatīts Dienvidaustrumeiropas stepēs, īpaši Ungārijā. Apdzīvo mežus, izcirtumus, stepes, ganības, sausas kalnu nogāzes un ceļmalas.Dietmar Aichele, Heinz-Werner Schwegler: Die Blütenpflanzen Mitteleuropas. 2. Auflage. Band 2: Eibengewächse bis Schmetterlingsblütengewächse. Franckh-Kosmos, Stuttgart 2000, ISBN 3-440-08048-X. Atsevišķos gadījumos populācijas pastāvēšanu apdraud dzīvotnes zudums. Austrijā sugai draud izzušana.Harald Niklfeld: Rote Liste gefährdeter Pflanzen Österreichs. 2. Auflage. Grüne Reihe des Bundesministeriums für Umwelt, Jugend und Familie, 1999, ISBN 3-85333-028-2.

Sīkziedu āboliņš ir introducēts Vācijā un Jaunzēlandē.Trifolium retusum Plants of the World Online. Royal Botanic Gardens, Kew. Skatīts: 2024.02.09.

 Atsauces 

Kategorija:Āboliņi
Kategorija:Tauriņziežu dzimta
Kategorija:Eiropas flora